Burgo Schaumberg

Burgo Schaumberg (ankaŭ: Schaumburg) estas ruina altaĵburgo en alteco de 492 metroj ueste de Schalkau, Germanujo. Ĝi estis kutima sidejo de la Schaumberg-oj posedintaj inter la 12-a kaj la 14-a jarcento ĉiujn ĉirkaŭajn teritoriojn. 
 Historio 
La historio ĝis la 1147-a jaro respureblas. Eble ĝin starigis la burggrafoj de Meißen el la familio Sterker de Wohlsbach antaŭ ol ĝin akiris la Schaumberg-oj. Kun la dokumenta mencio de la nobelaj Schaumberg-oj en 1215 (sur la nova kutima kastelo) ekas ankaŭ la historio de la vilaĝo mem. La servistoj porburgaj eksetlis piede de la monto Schaumberg. Tiutempe oni la servistojn ĉevalajn-militajn nomis Schalken en la germana lingvo, el kio verŝajnas la noma origino de la komunuma nomo. Kiel normale mezepoke kaj feŭdisme, ankaŭ en la Lando de Schalkau la posedantoj ofte ŝanĝiĝis. Meze de la 14-a jarcento forpuŝiĝis la Schaumberg-oj fare de la grafoj de Henneberg retiriĝonte al Rauenstein. La edzo de la hennebergia princino Katerino de Henneberg, margrafo Frederiko la 3-a (Meißen) - kiu suverenis super la eostfrankonia regiono Pflege Coburg post nupto - donis en decembro 1362 ĉiujn urbajn kaj foirajn rajtojn al la anoj de Schalkau. 

Wilwolt de Schaumberg ĉ. la jaro 1500 re-havigis pro sia dinastio ĉi burgon.  Inter 1501 kaj 1503 ĝi moderniĝis staronte sekura, tra ĉiuj ekonomiaj kaj politikaj kaj religiaj krizoj, ĝis la Tridekjara Milito. En julio 1635 marodintoj bruligis ĝin. Kaj kvin jarojn pli malfrue estis nova atako kaj la finfina kaduko jam ne haltigeblis.

 Stato konserviĝa 
De la fiera fortreso nur ruinoj restis, kio tamen ne malhelpis spektindecon. Ĉi komplekso estas la plej ampleksa arkeologia monumento de distrikto Sonneberg. Por antaŭenigi la fremdultrafikon oni komence de la 1990-aj jaroj oni faciligis ties alireblon kaj sekurecon. 

 Literaturo 
 Dirk Höhne: "Ergebnisse der archäologischen Untersuchungen auf der Ruine Schaumburg".  Ĉe: Schaumberg – Schalkau. Burg – Stadt – Kirche, Schalkau 2000, p. 59–109
 Stefan Löffler: "Wilwolt von Schaumberg (um 1446-1510). Das Leben eines ungewöhnlichen Mannes in einer ungewöhnlichen Zeit". Ĉe: Schaumberg – Schalkau. Burg – Stadt – Kirche, Schalkau 2000, p. 110–157
 Georg Brückner: Landeskunde des Herzogthums Meiningen, volumo 2: Die Topographie des Landes - Verlag Brückner und Renner, Meiningen 1853, p. 490-491
 Ludwig von Eyb: Die Geschichten und Taten Wilwolts von Schaumburg - eldonis A. von Keller. Bibliothek des Literarischen Vereins in Stuttgart 50 (Stuttgart 1859) 

 Eksteraj ligiloj 

Alle Burgen - tutgermania burgoregistro 
 detala priskribo kun bildoj kaj planoj
 rekonstrua desegnaĵo  de Wolfgang Braun 

Schaumberg
Schaumberg